प्रधानमंत्री मोदी के स्पीच पर यह बॉलीवुड एक्टर हुआ फिदा, लिखा- अब आप हमेशा के लिए हमारे PM  
बॉलीवुड एक्टर ने दिया रिएक्शन
पीएम मोदी के स्पीच पर दिया रिएक्शन
उनका ट्वीट हो रहा है वायरल
Sir @narendramodi thank you very much for your out of the world and historical speech of today. Now you are our PM forever.

कमाल खान (Kamaal R Khan) ने ट्वीट किया:  "सर नरेंद्र मोदी आपके वर्ल्ड क्लास और ऐतिहासिक स्पीच के लिए लिए धन्यवाद." अब आप हमेशा के लिए हमारे पीएम हैं. कमाल खान का यह ट्वीट खूब वायरल हो रहा है. उनके इस ट्वीट पर खूब रिएक्शन आ रहे हैं. पीएम नरेंद्र मोदी ने शनिवार को कहा था कि उनकी सरकार अब नयी ऊर्जा के साथ, नए भारत के निर्माण के लिए नयी यात्रा' शुरू करेगी. मोदी ने एनडीए के नवनिर्वाचित सांसदों से बिना भेदभाव के काम करने को भी कहा. भाजपा नीत राष्ट्रीय जनतांत्रिक गठबंधन (एनडीए) का नेता चुने जाने के बाद अपने करीब 75 मिनट के भाषण में मोदी ने अल्पसंख्यकों का भी विश्वास जीतने की जरूरत बताते हुए कहा कि वोट-बैंक की राजनीति में भरोसा रखने वालों ने अल्पसंख्यकों को डर में जीने पर मजबूर किया, हमें इस छल को समाप्त कर सबको साथ लेकर चलना होगा.



पीएम नरेंद्र मोदी (PM Narendra Modi) ने कहा था, '2014 में मैंने कहा था, मेरी सरकार इस देश के दलित, पीड़ित, शोषित, आदिवासी को समर्पित है. मैं आज फिर से कहना चाहता हूं कि पांच साल उस मूलभूत बात से अपने आपको ओझल नहीं होने दिया. 2014 से 2019 हमने प्रमुख रूप से गरीबों के लिए चलाई है. और आज मैं ये गर्व से कह सकता हूं कि ये सरकार गरीबों ने बनाई. गरीबों के साथ जो छल चल रहा था, उस छल में हमने छेद किया है और सीधे गरीब के पास पहुंचे हैं. देश पर इस गरीबी का जो टैग लगा है, उससे देश को मुक्त करना है. गरीबों के हक के लिए हमें जीना-जूझना है, अपना जीवन खपाना है. गरीबों के साथ जैसा छल हुआ, वैसा ही छल देश की माइनॉरिटी के साथ हुआ है. अच्छा होता कि माइनॉरिटी की शिक्षा, स्वास्थ्य की चिंता की जाती. 2019 में आपसे अपेक्षा करने आया हूं कि हमें इस छल को भी छेद करना है. हमें विश्वास जीतना है. कमाल खान (Kamaal R Khan) ने उनकी इसी स्पीच पर रिएक्शन दिया है.